Diari Oficial de la Generalitat Valenciana


Sumari del DOGV 6740, del 23-03-2012 (2012/2902)

Resolució de 5 de març de 2012, de la Conselleria d'Infraestructures, Territori i Medi Ambient, per la qual se sotmet a informació pública l'informe de sostenibilitat ambiental, la memòria ambiental, estudi de paisatge i el Pla d'Acció Territorial Forestal de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6740

Data del DOGV
:   23-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2902


Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Resolució de 5 de març de 2012, de la Conselleria d'Infraestructures, Territori i Medi Ambient, per la qual se sotmet a informació pública l'informe de sostenibilitat ambiental, la memòria ambiental, estudi de paisatge i el Pla d'Acció Territorial Forestal de la Comunitat Valenciana. [2012/2902]  
La Directiva 2001/42/CE, relativa a l'avaluació dels efectes de determinats plans i programes en el medi ambient, traslladada al dret espanyol per mitjà de la Llei 9/2006, de 28 d'abril de 2006, sobre Avaluació dels Efectes de Determinats Plans i Programes en el Medi Ambient, establix l'obligatorietat d'efectuar una avaluació mediambiental dels plans i programes, promoguts per una administració pública, que prevegen un conjunt d'estratègies, directrius i propostes per a satisfer necessitats socials, no executables directament, sinó a través del seu desenrotllament per mitjà d'un conjunt de projectes.  
  
Tal és el cas del Pla d'Acció Territorial Forestal de la Comunitat Valenciana, en virtut del que establix l'article 3.1 de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient.  
Els objectius de l'avaluació ambiental estratègica del Pla d'Acció Territorial Forestal de la Comunitat Valenciana són promoure un desenrotllament sostenible, aconseguir un elevat nivell de protecció del medi ambient i contribuir a la integració dels aspectes ambientals en la preparació i adopció del pla, per mitjà de la realització d'una avaluació ambiental d'aquells que puguen tindre efectes significatius sobre el medi ambient.  
Per Resolució de data de 21 de març de 2011, del conseller de Medi Ambient, Aigua, Urbanisme i Habitatge, es van sotmetre a consulta pública l'informe de sostenibilitat ambiental, l'estudi de paisatge, el Pla de Participació Pública i la versió preliminar del Pla d'Acció Territorial Forestal de la Comunitat Valenciana. D'acord amb els suggeriments o observacions rebudes i la revisió amb els principals agents de gestió del territori, es presenta la nova versió del Pla d'Acció Territorial Forestal de la Comunitat Valenciana, la memòria ambiental, l'informe de sostenibilitat i l'estudi de paisatge.  
La tramitació es realitzarà de conformitat amb el que establixen l'article 60 i concordants de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, tenint en compte les especificacions establides en l'article 20.3 de la Llei 3/1993, de 9 de desembre, Forestal de la Comunitat Valenciana, i l'article 53 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana.  
  
En la redacció del pla s'ha tingut compte la memòria ambiental elaborada en el procés d'avaluació ambiental.  
De conformitat amb les atribucions establides en el Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, així com amb els preceptes de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i, altres disposicions de general i pertinent aplicació, resolc:  
  
  
Primer  
Sotmetre a informació pública l'informe de sostenibilitat ambiental, la memòria ambiental, l'estudi de paisatge i el Pla d'Acció Territorial Forestal de la Comunitat Valenciana a les administracions públiques afectades, relacionades en el document de referència del pla, i es comunica a les persones físiques o jurídiques que es consideren interessades, que realitzen les al·legacions que estimen oportunes.  
  
Segon   
L'article 45.2 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, indica que la convocatòria d'informació pública d'un pla d'acció territorial, anunciada en el Diari Oficial de la Generalitat Valenciana determinarà, per si mateixa, la suspensió de l'atorgament de llicències i de l'adopció d'acords aprovatoris de programes, en aquelles àrees del territori les noves determinacions de les quals suposen modificació de l'ordenació urbanística vigent. A més, indica que l'administració que formule el pla podrà excloure de la suspensió aquelles actuacions que siguen compatibles amb les determinacions existents i amb les previstes en el pla en tramitació. En este sentit, atés que el PATFOR no modifica planejament, no suspén l'atorgament de llicències ni actuacions.  
  
  
Tercer  
Les al·legacions han de dirigir-se i remetre's, per a la seua consideració, en el termini de dos mesos a partir de la publicació del present anunci en el Diari Oficial de la Comunitat Valenciana, al Servici d'Ordenació i Gestió Forestal de la Direcció General de Medi Natural de la Generalitat Valenciana, siti al carrer Francesc Cubells, número 7, 46046 València o, a la bústia de suggeriments que es troba ubicada en la pàgina web de la Direcció General de Gestió del Medi Natural, .  
  
Quart  
Durant el període d'informació pública, la documentació rellevant es troba disponible en la pàgina web de la Direcció General de Gestió del Medi Natural, , i, als següents locals de la Conselleria d'Infraestructures, Territori i Medi Ambient, en horari de matí (de 09.00 a 14.00 hores), de dilluns a divendres:  
  
-Servici d'Ordenació i Gestió Forestal de la Direcció General de Medi Natural. C/ Francesc Cubells, 7, 46209 València.  
-Direcció Territorial de València, de la Conselleria d'Infraestructures, Territori i Medi Ambient. Secció Forestal. Edifici Prop I. C/ Gregori Gea, 27, 46393 València.  
-Direcció Territorial de Castelló, de la Conselleria d'Infraestructures, Territori i Medi Ambient. Secció Forestal. Avinguda Germans Bou, 47, 12318 Castelló.  
-Direcció Territorial d'Alacant, de la Conselleria d'Infraestructures, Territori i Medi Ambient. Secció Forestal. Avinguda Aguilera, 1, 30599 Alacant.  
-Centre d'Informació i Documentació Ambiental (CIDAM). C/ Francesc Cubells, núm. 7, 46809 València.  
  
València 5 de març de 2012.- La consellera: Isabel Bonig Trigueros.